
	Birštono savivaldybės tarybai
	
	     

	

	Išvada Dėl galimybės birštono savivaldybei imti ilgalaikę paskolą

	     

	


2012 m. sausio  19 d. Nr. 3-3
            Vadovaudamasi Lietuvos Respublikos vietos savivaldos įstatymo 27 straipsnio 1 dalies 3 punktu ir 16 straipsnio 28 punktu Birštono savivaldybės kontrolierė Zita Pranckevičienė patikrino Birštono savivaldybės administracijos Biudžeto skyrių, dėl galimybės 2012 metais imti ilgalaikę paskolą (kurios trukmė ilgesnė kaip vieni metai ir grąžinimo terminas ne tais pačiais biudžetiniais metais), pagal Vyriausybės nustatytą tvarką, laikantis įstatymų nustatytų skolinimosi limitų.                                                                                                                      


 Pagal Lietuvos Respublikos biudžeto sandaros įstatymo 10  straipsnio 1 dalies 1 ir 2 punktus bei Lietuvos Respublikos Vyriausybės 2004-03-26 d. nutarimo Nr. 345 Dėl savivaldybių skolinimosi taisyklių patvirtinimo 1 dalies 3;3.1; ir 3.2 punktus savivaldybė gali imti ilgalaikes paskolas (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) investicijų projektams finansuoti, nesunaudojamiesiems kilnojamiesiems ir nekilnojamiesiems daiktams įsigyti, skoloms padengti, taip pat gali imti trumpalaikes paskolas (kurių grąžinimo terminas tais pačiais biudžetiniais metais) laikinam pajamų trūkumui biudžetiniais metais  padengti, kai nepakanka šiam tikslui savivaldybės biudžeto apyvartos lėšų. Savivaldybė paskolas gali imti laikydamasi Lietuvos Respublikos 2012 metų valstybės ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1 ir 2 punktuose  nustatytų skolinimosi limitų kur nustatyta, kad savivaldybės skola iš viso negali viršyti 70 procentų, ir  metinio savivaldybės grynojo skolinimosi suma negali viršyti 20 procentų, patvirtintų einamų metų savivaldybės biudžeto pajamų (neįskaitant iš valstybės biudžeto savivaldybei skiriamų specialių tikslinių dotacijų ir valstybės biudžetui grąžinamų bendrosios dotacijos kompensacijų).
            Patikrinus Birštono savivaldybės 2012 metų biudžeto pajamas nustatyta, kad 2012 metų pajamos be valstybės biudžeto skiriamų specialių tikslinių dotacijų sudaro 17072 tūkst. Lt (26669,47-9597,47). Nuo šios sumos savivaldybės skola negali viršyti 11950,4 tūkst. Lt, einamų metų skolinimosi limitas sudaro 3414,4 tūkst Lt.
              Nustatyta, kad Birštono savivaldybės taryba 2011 metais yra priėmusi sprendimus dėl 1000 tūkst. Lt ilgalaikės paskolos (2 m.), dėl 1800 tūkst. Lt ilgalaikės paslolos (4 m.) ir 4000 tūkst. Lt ilgalaikės paskolos (10 m.) iš Europos investicijų banko, iš viso - 6800 tūkst. Lt paskolų investiciniams projektams finansuoti. 
                Patikrinimo metu nustatyta, kad Birštono savivaldybė neišnaudojusi paminėtais teisės aktais nustatytų paskolų ėmimo limitų ir turi galimybę 2012 metais skolintis 3414,4 tūkst. Lt.
Kontrolierė                                                                                            Zita Pranckevičienė
